recursal/SuperWikiNEXT-32B huggingface dataset:
**கெலார்ட்டின் நீண்ட நக மூஞ்சூறு** (*Kelaart's long-clawed shrew*)(*பெரோகுலசு பெரோகுலசு*) என்பது சோரிசிடே குடும்பத்தினைச் சார்ந்த பாலூட்டிகளில் ஒரு வகை ஆகும். இது ***பெரோகுலசு*** பேரினத்தில் காணப்படும் ஒரே ஒரு சிற்றினமாகும். இது இலங்கை மற்றும் தென்னிந்தியாவில் மட்டுமே வாழக்கூடியது. இதன் இயற்கை வாழ்விடங்களாக மிதவெப்பமண்டல அல்லது வெப்பமண்டல வறண்ட காடுகளும், மிதவெப்பமண்டல அல்லது வெப்பமண்டல வறண்ட தாழ் நில புல்வெளி மற்றும் சதுப்புநிலங்கள் ஆகும். இது வாழ்விடம் இழப்பால் அச்சுறுத்தப்படுகிறது. இது சிங்களத்தில் පිරි හික් මීයා (*பிரி ஹிக் மியா*) என அறியப்படுகிறது.

இந்த மூஞ்சூறுவின் விலங்கியல் பெயரானது விலங்கியல் நிபுணர் எட்வர்ட் ஃபிரடெரிக் கெலார்ட் நினைவாகப் பெயரிடப்பட்டது.

இதனுடைய தலை மற்றும் உடல் நீளம் 11–12 cm (4.3–4.7 அங்) வரையிலும், வாலின் நீளம் மட்டும் 7–8 cm (2.8–3.1 அங்) வரை உள்ளது. முன்பாதம் வெண்மையானது, நீளமான சிவப்பான நகங்களுடன் கூடியது. வால் மென்மையான மற்றும் ஒரு சில நீளமான முடிகளால் மூடப்பட்ட வால்.

மேற்கோள்கள்
-----------

1. ↑  Molur, S.; Nameer, P.O.; de A. Goonatilake; W.I.L.D.P.T.S. (2008). "*Feroculus feroculus*". *IUCN Red List of Threatened Species* **2008**: e.T8553A12922487. doi:10.2305/IUCN.UK.2008.RLTS.T8553A12922487.en. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q302979
* விக்கியினங்கள்: Feroculus feroculus
* ADW: Feroculus\_feroculus
* EoL: 1178895
* GBIF: 2435791
* iNaturalist: 46865
* IRMNG: 11296097
* ITIS: 633705
* IUCN: 8553
* MSW: 13700255
* என்.சி.பி.ஐ: 1174664

 |
**சேலம் ஆடைகள்** என்பது இந்தியாவின் தமிழ்நாடு மாநிலத்தில் உள்ள சேலம் பகுதியில் தயாரிக்கப்படும் ஆடைகளை குறிப்பதாகும். இந்திய ஒன்றிய அரசு 2005 ஆண்டு சேலம் ஆடைகளுக்கு புவிசார் குறியீடு தந்துள்ளது. 

2004 ஆம் ஆண்டு பிப்ரவரி மாதம் 12 ம் நாள் சேலம் ஏற்றுமதியாளர்கள் சங்கம் மூலம் புவிசார் குறியீடு பெற விண்ணப்பிக்கப்பட்டது. 2005 ஆம் ஆண்டு செப்டம்பர் மாதம் 19 ஆம் நாள் இந்திய ஒன்றிய அரசு சேலம் ஆடைகளுக்கு புவிசார் குறியீடு தந்துள்ளது.

சேலம் துணிகளின் சிறப்பம்சங்கள்
------------------------------

சேலம் துணிகளின் தனித்துவம் உற்பத்தி செயல்முறைகளில் உள்ளது. நூலை வேகவைத்தல் முதல் செயல்முறையாகும். நூலை வேகவைக்க இராசயனங்களான சோடா சாம்பல், சோப்பு எண்ணெய் போன்றவற்றை தண்ணீரில் சேர்க்கின்றனர். நூலின் இயற்கையான நிறமும், வெளியிட வேண்டிய நூலின் நிறத்திமும் கவனிக்கப்பட்டு இரசாயனங்களின் கலவை தயார் செய்யப்படுகிறது. இதில் நூல் வேகவைத்த பிறகு அதன் நிறத்தை உறிஞ்சும் பண்பு மேம்படுகிறது.

இரண்டவது செயல்பாடாக நூலை வெண்மையாக்குதல் நடைபெறுகிறது. குளோரின், ஹைட்ரஜன் பெராக்சைடு, என்சைம்கள் கொண்டு நூலை வெண்மையாக்கும் பணி நடக்கிறது. இதனால் நூலின் ‌இயற்கை நிறமான சாம்பல் நிறம் அற்றுப்போகிறது.

சேலம் துணிகள் உருவாக்கத்தில் மூன்றாவது நிலை நூலை இரட்டிப்பு ஆக்குவதாகும். இரண்டு ஒற்றை நூல்களை முறுக்கி ஒரே நூலாக மாற்றுகின்றனர். இதன் காரணமாக நூலின் வலிமை மற்றும் ஆயுள் மேம்படுத்தப்படுகிறது. தேவையான அளவிற்கு நூல் கண்டாக சுற்றப்படுகிறது.

இறுதி நிலையான தறி ஓட்டுதலில் நெசவு செய்யும் போதும் நூலில் பசை போன்ற எதுவும் சேர்க்கப்படுவதில்லை. இதனால் வேறெங்கும் இல்லாத வகையில் கலப்படமில்லாத தனித்துவமான ஆடைகள் கிடைக்கின்றன.

புவிசார் குறியீடு விண்ணப்ப விவரங்கள்
------------------------------------

* விண்ணப்ப எண் - 5
* விண்ணப்பதாரர் பெயர்- சேலம் ஏற்றுமதியாளர்கள் சங்கம்
* விண்ணப்பதாரர் முகவரி - சேலம் ஏற்றுமதியாளர்கள் சங்கம், 108, சிவனார் மெயின் ரோடு, குகை, சேலம் - 636 006
* தாக்கல் செய்த தேதி - 12/02/2004
* பொருட்கள்- கைவினை
* ஜர்னல் எண் - 6
* கிடைக்கும் தேதி - 06/06/2005
* சான்றிதழ் எண் - 11
* சான்றிதழ் தேதி - 19/09/2005
* பதிவு செல்லுபடியாகும் காலம் - 11/02/2014

இவற்றையும் காண்க
----------------

* பத்தமடை பாய்
* பவானி ஜமக்காளம்
* மதுரை சுங்குடி சேலை

ஆதாரங்கள்
---------

1. ↑  "All Applications | Geographical Indications | Intellectual Property India". *search.ipindia.gov.in*.
2. 1 2  "Details | Geographical Indications | Intellectual Property India". *search.ipindia.gov.in*.
**ரெட்டணை ராஜராஜேஸ்வரியம்மன் கோயில்** தமிழ்நாட்டில் விழுப்புரம் மாவட்டம், ரெட்டணை என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினொன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ராஜராஜேஸ்வரர், ராஜராஜேஸ்வரியம்மன் சன்னதிகளும், சோமாஸ்கந்தர், பார்வதி, விநாயகர் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. கார்த்திகை மாதம் கார்த்திகை தீபம் முக்கிய திருவிழாவாக நடைபெறுகிறது. ஆவணி மாதம் விநாயகர் சதுர்த்தி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**டேம் கேலன் லிடியா மிரென்** (ஆங்கில மொழி: *Dame Helen Lydia Mirren*) (பிறப்பு: 26 சூலை 1945) என்பவர் இங்கிலாந்து நாட்டு நடிகை ஆவார். இவர் 1965 ஆம் ஆண்டு முதல் காலண்டர் கேர்ள்ஸ் (2003), ரெட் (2010), ஹிச்காக் (2012), ரெட் 2 (2013), வுமன் இன் கோல்ட் (2015), ஹோப்ஸ் அண்டு ஷா (2019) போன்ற பல திரைப்படங்களில் நடித்து ஏராளமான பாராட்டுகளைப் பெற்றார், அத்துடன் அமெரிக்கா மற்றும் ஐக்கிய இராச்சியம் ஆகிய இரு நாடுகளிலும் நடிப்புத் திறன் மூலம் மூன்று மகுடத்தை அடைந்த ஒரே கலைஞர் ஆனார்.

இவர் 2006 ஆம் ஆண்டில் த குயீன் திரைப்படத்தில் இரண்டாம் எலிசபெத் ராணியாக நடித்ததற்காக அகாதமி விருது மற்றும் பிரித்தானிய அகாடமி திரைப்பட விருது, டோனி விருது போன்ற பல விருதுகளை பெற்றார். இவர் 2022 ஆம் ஆண்டில் டிசி நீட்டிக்கப்பட்ட பிரபஞ்சப் திரைபபடமான ஷசாம்! பியூரி ஒப் தி காட்சு என்ற படத்திலும் நடித்துள்ளார்.

மேற்கோள்கள்
-----------

1. ↑  Warner, Kara (29 March 2011). "Helen Mirren Says She's Ready For 'Red' Sequel: 'Just Get Me The Script'". *MTV News*. 2 October 2012 அன்று மூலம் பரணிடப்பட்டது. 11 May 2012 அன்று பார்க்கப்பட்டது.
2. ↑  "Nominees & Winners for the 82nd Academy Awards". *Academy of Motion Picture Arts and Sciences*. 24 August 2012. 19 April 2010 அன்று மூலம் பரணிடப்பட்டது. 30 December 2013 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் கெலன் மிரென்
**மேரி இலீ எகர்** *(Mary Lea Heger)* (ஜூலை 13, 1897 – ஜூலை 13, 1983, பின்னர் மேரி இலீ சேன் எனப்பட்டவர்) ஓர் அமெரிக்க வானியலாளர் ஆவார். இவர் உடுக்கணத்திடையே உள்ள ஊடகம் குறித்து முதன்மையான கண்டுபிடிப்புகளை வெளியிட்டார். இவர் பிறகு புலமுதல்வர் ஈ, மெக்கென்றி நூலகத்தின் இலிக் வான்காணக ஆவணகத்தையும் நிறுவினார். இந்த இலிக் வான்காணக நூலக ஆவணகம் மேர் இலீ சேன் ஆவணகம் என இவரது நினைவாகப் பெயரிடப்பட்டது.[1]

கல்வியும் வாழ்க்கைப்பணியும்
---------------------------

இவர் தெலாவேரில் வில்மிங்டனில் பிறந்தார். இளமையில் இவரது குடும்பம் மேற்கே உள்ளசான் பிரான்சிசுகோ கடற்கரையில் உள்ள பெல்வதேருக்குக் குடியேறியது. இவரது இளமைக்காலம் இங்கேயே கழிந்தது.[1]
இவர் 1919 இல் பெர்க்கேலியில் உள்ள கலிபோர்னியா பல்கலைக்கழகத்தில் வானியலில் இளவல் பட்டத்தைப் பெற்றார்.[1] இவர் 1920 இல் சி. டொனால்டு சேனை மணந்த பிறகு, இலிக் வான்காணகத்தில் வில்லியம் வாலாசு கேம்பெலின் மேற்பார்வையில் தன் முனைவர் பட்டத்தை 1924 இல் பெற்றார். இவ்ரது ஆய்வு முதன்முதலாக தொலைவில் உள்ள இரும விண்மீகளின் கதிர்நிரல்களில் அமைந்த நிலைத்த கருக்கான சோடியம் கதிர்நிரல் வரியை உடுக்கணத்திடையே உள்ள ஊடகத்தினது என இனங்கண்டது.[1]
இவர் உடுக்கணத்திடையே அமைந்த விரவிய பட்டையைக் கண்டுபிடித்தார்.[2]

பணி விலகல்
----------

தனது இரு குழந்தைகளை வளர்க்க, இவர் தன் தொழில்முறை வாழ்க்கையைத் துறந்தார்.[1] இரண்டாம் உலகப் போரின் முடிவில் தன் கணவை இலிக் வான்காணக இயக்குநரானதும், இவர் அனைவராலும் அறியப்பட்ட வானியல் விருந்தோம்புநர் ஆனார். இவரது விருந்தோம்பல் பலரால் பாராட்டப்பட்டது.[1]

இறப்பு
------

இவர் தனது 86 ஆவது பிறந்த நாளன்று, அதாவது 1983 ஜூலை 13 இல் மாரடைப்பால் கலிபோர்னியாவில் அமைந்த சுகாட்சு வேலியில் உள்ள தன் வீட்டில் இறந்தார்.[1]

மேற்கோள்கள்
-----------

1. 1 2 3 4 5 6 7
2. ↑  "On the discovery of the diffuse interstellar bands". *Proc. R. Soc. A* **469** (2151): 20120604. March 2013. doi:10.1098/rspa.2012.0604. Bibcode: 2013RSPSA.46920604M. .
**ரெட்டிப்பட்டி கந்தகிரி பழனியாண்டவர் கோயில்** தமிழ்நாட்டில் நாமக்கல் மாவட்டம், ரெட்டிப்பட்டி என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் கந்தகிரி பழனியாண்டவர் சன்னதியும், இடும்பன், சனீஸ்வரர், விநாயகர், ஈஸ்வரர் உபசன்னதிகளும் உள்ளன. இங்குக் கோயில் தேர் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. [[தை மாதம்]] தைப்பூசம் முக்கிய திருவிழாவாக நடைபெறுகிறது. ஐப்பசி மாதம் 6-ம் நாள் கந்த சஷ்டி திருவிழாவாக நடைபெறுகிறது. [[தை மாதம்]] தேரோட்டவிழா தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தாமோதர் பாய் பாங்கெரா** (*Damodar Bhai Bangera*) என்பவர் இந்திய விடுதலைப் போராட்டத்தில் வெள்ளளையனே வெளியேறு இயக்கத்தில் பங்குகொண்டவர் ஆவார். இவர் இந்தப் போராட்டத்தின் போது இந்திய உச்சநீதிமன்றக் கட்டிடத்தில் இந்திய தேசியக் கொடியை ஏற்றியவர் ஆவார். இவர் பிரித்தானிய அரசாங்கத்தால் சிறையிலடைக்கப்பட்டார். இருப்பினும், பின்னர் இவருக்கு  ராவ் பகதூர் பட்டம் வழங்கப்பட்து. இவர் பில்லாவா சமூகத்தைச் சேர்ந்தவர் ஆவரா்.

ஆகத்து, 2014 இல் மீரா பயாந்தர் மாநகராட்சியானது (The Mira Bhayandar Municipal Corporation - MBMC) பயாந்தரில் உள்ள  ஒரு சாலை சந்திப்பிற்கு விடுதலைப் போராட்ட வீரர் பாய் தாமோதர் பாங்கெராவினுடைய பெயரைச் சூட்டியுள்ளது.

மேற்கோள்கள்
-----------

1. ↑  "Mumbai: Freedom has no Meaning without Security: L V Amin". Bellevision. 15 Aug 2013. .
2. ↑  "दहा वर्षांनी मिळाला स्वातंत्र्यसैनिकाला न्याय". 21 August 2014. Archived from the original on 11 செப்டம்பர் 2014. .
3. ↑  "After 10 yrs, MBMC finally names road after freedom fighter". The Free Press Journal. 21 August 2014. Archived from the original on 11 September 2014. .
கதானி கடற்கரை
**கதானி கடற்கரை** (*Gadani Beach*) அரபிக்கடலில் உள்ள ஒரு கடற்கரையாகும். பாக்கித்தான் நாட்டின் பலுசிசுத்தான் மாநிலம் அப் மாவட்டத்தில் பாயும் அப் நதிக்கும் கதானி நகரத்திற்கும் அருகில் அமைந்துள்ளது. கராச்சி நகரத்திற்கு வடமேற்கே 50 கிலோமீட்டர் தொலைவில் அமைந்துள்ள இந்த கடற்கரை ஒரு சிறந்த சுற்றுலாத் தளமாக விளங்குகிறது. கதானி என்ற மீன்பிடி கிராமத்தின் பெயரால் கடற்கரை அழைக்கப்படுகிறது. 

கதானியில் உள்ள கப்பல் உடைக்கும் முற்றம்
உலகத்தின் மூன்றாவது பெரிய கப்பல் உடைக்கும் முற்றமான கதானி கப்பல் உடைப்பு முற்றம் கதானி கடற்கரையில் அமைந்துள்ளது.

படக்காட்சியகம்
--------------

* தெளிவான நீர்தெளிவான நீர்
* மேற்புரத்திலிருந்து கதானி கடற்கரையின் தோற்றம்மேற்புரத்திலிருந்து கதானி கடற்கரையின் தோற்றம்
* கதானி கடற்கரைகதானி கடற்கரை
* கதானி கடற்கரைகதானி கடற்கரை

மேற்கோள்கள்
-----------

1. ↑  Correspondent, The Newspaper's Staff (2022-02-03). "Lasbela bifurcated, Hub made new district". *DAWN.COM* (ஆங்கிலம்). 2022-02-05 அன்று பார்க்கப்பட்டது.

புற இணைப்பு
-----------

* Ships to be broken at Gadani, 2000
**லேர்னியன் ஐதரா** (Lernaean Hydra) என்பது கிரேக்கத் தொன்மவியலிலும் உரொமத் தொன்மவியலிலும் காணப்படும் ஒரு வகைப் நீர் வாழ்ப் பாம்பு ஆகும். லேர்னா எனப்படும் ஏரியில் ஒன்பது தலைகளைக் கொண்ட இது வாழ்ந்து வந்ததாக கூறப்படுகிறது. இதனுடைய தலைகள் வெட்ட வெட்ட இரண்டு மடங்காக பெருகும் ஆற்றல் படைத்திருந்தன. இதன் உடல் நாயைப் போன்று அமைந்திருந்தது. இது வெளியிடும் மூச்சுக்காற்றும் நச்சுத்தன்மை வாய்ந்ததாகும். ஒன்பது தலைகளில் நடுவில் காணப்பட்ட தலை ஒருபோதும் அழியாத ஆற்றலைக் (Immortal) கொண்டிருந்தது.

தொன்மவியல்
----------

### ஹேர்க்குலிஸின் இரண்டாம் வேலை

லேர்னியன் ஐதராவைக் கொல்வதே ஹேர்க்கியூலஸிற்குக் கொடுக்கப்பட்ட இரண்டாவது வேலையாகும். தனது மருமகனான அயோலசுடன் இணைந்து தேரில் லேர்னா ஏரி இருந்த இடத்திற்கு ஹேர்க்கியூலஸ் சென்றான். அதீனா தெய்வத்தின் ஆலோசனைப்படி நெருப்பு அம்புகளால் ஐதராவின் எட்டுத்தலைகளையும் ஹேர்க்கியூலஸ் வீழ்த்தினான். இவ்வாறு ஹேர்க்கியூலஸ் ஐதராவுடன் மும்முரமாக சண்டையில் ஈடுபட்டுக்கொண்டிருந்த பொழுது எரா தெய்வம் அவனைக் கொல்வதற்காக கொடிய நண்டொன்றை அனுப்பினாள் எனினும் தனது பலமான கால்களால் அந்நண்டின் ஓட்டை உடைத்து அதனை ஹேர்க்கியூலஸ் கொன்றான். பின்னர் அதீனா தெய்வம் வழங்கிய பொன் வாளால் அவ்வைதராவின் அழியா சக்தி பெற்ற தலையை வெட்டினான். பின்னர் ஐதராவின் இரத்தத்தை தன்னுடைய சில அம்புகளின் முனையில் தோய்த்தெடுத்தான். எரா தெய்வம் ஹேர்க்கியூலஸினால் கொல்லப்பட்ட நண்டை வானில் உடுத்தொகுதியாக மாற்றியமைத்தாள்.

இவ்வேலையை செய்து முடிப்பதற்கு ஹேர்க்கியூலஸினால் அயோலசின் உதவி நாடப்பட்டமையால் இவ்வேலை யுரிஸ்தியஸ் மன்னனால் கணக்கில் எடுக்கப்படவில்லை. இதற்குப்பதிலாக வேறொரு வேலை கொடுக்கப்பட்டது.

மேற்கோள்கள்
-----------

1. ↑  "A monstrous serpent with nine heads, the hydra attacked with poisonous venom. Nor was this beast easy prey, for one of the nine heads was immortal and therefore indestructible". 28 திசம்பர் 2015 அன்று பார்க்கப்பட்டது.
2. ↑  Graves 1960, ப. 469
3. ↑  Graves 1960, ப. 470
4. ↑  Graves 1960, ப. 470 – 71
5. ↑  Kerényi 1959, ப. 145
|  |  |  |
| --- | --- | --- |
| << |  **செப்டம்பர் 2010** | >> |
| ஞா | தி | செ | பு | வி | வெ | ச |
|  |  |  | 1 | 2 | 3 | 4 |
| 5 | 6 | 7 | 8 | 9 | 10 | 11 |
| 12 | 13 | 14 | 15 | 16 | 17 | 18 |
| 19 | 20 | 21 | 22 | 23 | 24 | 25 |
| 26 | 27 | 28 | 29 | 30 |  |  |
| **MMXX** |
|

**செப்டம்பர் 2010**, ஒரு செவ்வாய்க்கிழமை ஆரம்பித்து 30 நாட்களின் பின்னர் ஒரு வியாழக்கிழமை முடிவடைகிறது. தமிழ் நாட்காட்டியின் படி புரட்டாசி மாதம் செப்டம்பர் 17, வெள்ளிக்கிழமை தொடங்கி, அக்டோபர் 17 ஞாயிற்றுக்கிழமை முடிவடையும்.

சிறப்பு நாட்கள்
---------------

* செப்டம்பர் 1 - கிருஷ்ண ஜெயந்தி
* செப்டம்பர் 5 - செருத்துணை நாயனார் குருபூசை
* செப்டம்பர் 6 - புகழ்த்துணை நாயனார் குருபூசை
* செப்டம்பர் 6 - அதிபத்த நாயனார் குருபூசை
* செப்டம்பர் 7 - இளையான்குடி மாறர் குருபூசை
* செப்டம்பர் 9 - மறைஞான சம்பந்தர் குருபூசை
* செப்டம்பர் 10 - ரமழான்
* செப்டம்பர் 11 - விநாயகர் சதுர்த்தி
* செப்டம்பர் 14 -  குலச்சிறை நாயனார் குருபூசை
* செப்டம்பர் 16 - குங்கிலியக்கலய நாயனார் குருபூசை
* செப்டம்பர் 16 - கேதார கௌரி விரதம் ஆரம்பம்

நிகழ்வுகள்
----------



---

செய்திகள் காப்பகம்

**2016 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2015 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2014 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2013 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2012 •** சனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2011 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2010 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2009 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2008 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2007 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2006 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2005 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்
```
லைட் வால்பிரீ(Light Warlpiri) என்பது ஆஸ்திரேலியாவின் கலப்பு மொழியாகும், இதில் உள்நாட்டு வால்பிரீ,கிரியால் மற்றும் நிலையான ஆஸ்திரேலியன் ஆங்கிலம் ஆகியவை மூல மொழிகளாகும்.மிச்சிகன் பல்கலைக்கழக மொழியாளா் ஓ சன்னேசி தனது ஆவனத்தில் லஜமனு என்ற சமூகத்தில் நாற்பது வயதிற்கு உட்பட்டவா்கள் இம்மொழியினை பேசியதாக  குறிப்பிட்டுள்ளார்.2013 ம் ஆண்டின் கணக்கு படி 350 லைட் வால்பிரீ மொழியினை பேசுபவா்கள் பாரம்பரிய வால்பிரீயினை அறிந்தனா் மற்றும் பலா் கிரியால் ஆங்கிலத்தையும் அறிந்துள்ளனா்.
```

பண்புகள்
--------

மற்ற மொழிகளான குருன்சி கிரைல், மிசிப் மற்றும் மெட்னி ஆலுட் போன்றவை மற்ற கலப்பு மொழிகளாகும்.இதில் லைட் வால்பிரீ பெயரளவானதும் மற்றும் வாய்மொழி அமைப்புகளுக்கான மூலங்கள் பல்வேறு மொழிகளிலிருந்தும் பெறப்பட்டன.மிக அதிகமான பெயா்ச்சொற்கள் வால்பிரீ அல்லது ஆங்கிலத்திலிருந்து பெறப்பட்டன, பின் இப்பெயா்சொற்கள் உருத்திரிபுகளாக குறிக்கப்படுகின்றது; ஆனால் மிக அதிகமான வினைச்சொற்கள் மற்றும் சொல்லின் உருவ மாறுபாடு/ துணை அமைப்பு ஆகிய இரண்டும் கடன்வாங்கியவை மற்றும் கிரைல், ஆஸ்திரேலியன் பழங்குடியின ஆங்கிலமும் குறிப்பிடத்தக்க மறுஆய்வுக்கு உட்படுத்தப்பட்டது.

வரலாறு
------

```
1980 ல் லைட் வால்பிரி தோற்றுவிக்கப்பட்டு, நெறிபடுத்தப்பட்டது.வால்பிரீ/ கிரைல்/ ஆங்கில குறியிட்டுச் செய்திகளை விரிவாக்கம் செய்து இளம்  குழந்தைகள் பேசுவதற்கு வழிகாட்டப்பட்டது.குழந்தைகளை செயல்முறைக்கு உட்படுத்தும்போது உள்ளீடாக ஒற்றை அமைப்பு காணப்பட்டது. மற்றும் வினைச்சிக்கலில் சில புதுமைகளையும் இணைத்தனா். இதன்மூலம் இச்சமூகத்தில் பல வகையான வால்பிரீ இருப்பது உணரப்பட்டது.
```

மேலும் பார்க்க
--------------

குருந்திஜி கிரைல்

குறிப்புகள்
-----------

Bakalar, Nicholas (14 July 2013). "Linguist Finds a Language in Its Infancy". New York Times. Retrieved 15 July 2013.
Hammarström, Harald; Forkel, Robert; Haspelmath, Martin; Bank, Sebastian, eds. (2016). "Light Warlpiri". Glottolog 2.7. Jena: Max Planck Institute for the Science of Human History.
O'Shannessy, Carmel (2012-03-22). "The role of codeswitched input to children in the origin of a new mixed language". Linguistics. 50 (2). ISSN 1613-396X. doi:10.1515/ling-2012-0011.
O'Shannessy, Carmel (2013-06-18). "The role of multiple sources in the formation of an innovative auxiliary category in Light Warlpiri, a new Australian mixed language". Language. 89 (2): 328–353. ISSN 1535-0665. doi:10.1353/lan.2013.0025.

```
   Jill Reilly,"World's newest language discovered in remote Australian town (but only 350 people speak it and they're all under 35)"[1], DailyMail,12:15 GMT, 15 July 2013.
```

சான்றாதாரம்
-----------

1. ↑  Bakalar, Nicholas (14 July 2013). "Linguist Finds a Language in Its Infancy". New York Times. Retrieved 15 July 2013.
2. ↑   Jill Reilly,"World's newest language discovered in remote Australian town (but only 350 people speak it and they're all under 35)"[1], DailyMail,12:15 GMT, 15 July 2013.
3. ↑   Jill Reilly,"World's newest language discovered in remote Australian town (but only 350 people speak it and they're all under 35)"[1], DailyMail,12:15 GMT, 15 July 2013.
4. ↑   Jill Reilly,"World's newest language discovered in remote Australian town (but only 350 people speak it and they're all under 35)"[1], DailyMail,12:15 GMT, 15 July 2013.
| முழு நிலவு மறைப்பு28 செப்டம்பர், 2015 |
| --- |
| Ecliptic north topபூமியின் நிழலூடாக, வலமிருந்து இடமாகக் (மேற்கிலிருந்து கிழக்காக) கடந்து செல்லும் நிலவின் தோற்றம் |
| காமா | -0.3296 |
| நிகழும் காலவளவு (hr:mn:sc) |
| முழுமை | 1:11:55 |
| பகுதி | 3:19:52 |
| புறநிழல் | 5:10:41 |
| தொடர்புகள் (ஒருங்கிணைந்த அனைத்துலக நேரம்) |
| P1 | 0:11:47 |
| U1 | 1:07:11 |
| U2 | 2:11:10 |
| மிகப்பெரியது | 2:47:07 |
| U3 | 3:23:05 |
| U4 | 4:27:03 |
| P4 | 5:22:27 |
| மீனம் விண்மீன் குழாமில் பூமியின் நிழலை மேற்கிலிருந்து கிழக்காகக் (வலமிருந்து இடமாக) கடக்கும் நிலவின் தோற்றங்கள். நிலவின் இயக்கம் மணியளவில் காட்டப்பட்டுள்ளது. நிலவின் முழு மறைப்பு நிலைக்கு 16 பாகைகள் கிழக்கே, தோற்ற ஒளிப்பொலிவெண் 5.7 இல், யுரேனசைத் இருவிழிக்கருவியின் மூலம் காணலாம். |

**செப்டம்பர் 2015 நிலவு மறைப்பு** என்பது 2015 ஆம் ஆண்டு செப்டம்பர் மாதத்தின் 27ஆம் 28ஆம் திகதிகளில் நடைபெற்ற நிலவு மறைப்பு ஆகும். இது வட மற்றும் தென் அமெரிக்கக் கண்டங்களில் செப்டம்பர் 27ஆம் நாள் ஞாயிற்றுக்கிழமை மாலை வானில் தென்பட்டது. ஐரோப்பா, ஆபிரிக்கா மற்றும்மத்திய கிழக்கு நாடுகளில் செப்டம்பர் 28 ஆம் நாள் அதிகாலை தென்பட்டது. 2014-2015 காலத்தின் நிலவு மறைப்பு நாற்தொடர்களில் இந்த நிலவு மறைப்பே இறுதியானது ஆகும்.

புவியிலிருந்து நெருக்கமான அணுக்கத்திற்கு மிக அருகில் இருந்தமையால், இக்கிரகணத்தின் மத்தியில் நிலவானது இயல்பான அளவைவிடப் பெரியதாகக் காணப்பட்டது. இது பெருமுழுநிலவு என அழைக்கப்படுகிறது. வடகிழக்கு பிரேசிலின் கரைக்குச் சற்றே அப்பால், தலைக்கு நேர்மேலாகக் காணப்பட்ட நிலவின் கோண விட்டம் 34' ஐவிடப் பெரியதாக இருந்தது.

2015ஆம் ஆண்டு நிகழ்ந்த இரு நிலவு மறைப்புகளின் ஒப்பீடு

புலப்படுதன்மை
-------------

இந்த நிலவு மறைப்பு வட அமெரிக்கா, தென் அமெரிக்கா, ஐரோப்பா, ஆபிரிக்கா மற்றும்மத்திய கிழக்கு நாடுகளில் புலப்பட்டது.

|  |  |
| --- | --- |
| சந்திர கிரகணம் தென்படும் இடங்கள் | பூமியின் உருவகப்படுத்தப்பட்ட தோற்றம் மற்றும் சூரிய ஒளியினால் ஆன வளிமண்டல வளையம் |

1. ↑  Sky and Telescope
2. ↑  Here’s the Scoop on Sunday’s Supermoon Eclipse, Bob King
தமிழர் பயன்படுத்திய எண் குறியீடுகள் - பக்க எண் பதின்ம அடுக்குக் குறியீடு - பொருள் அடுக்குத் தலைப்பு தனியெண் குறியீடு
பால போத இலக்கணம் என்பது உரைநடையில் எழுதப்பட்ட தமிழ் இலக்கண நூல். திருத்தணிகைக் கந்தப்பையர் குமாரராகிய விசாகப்பெருமாளையர் என்பவரால் இயற்றப்பட்டது.   இந்த நூல் 274 பக்கங்கள் கொண்டது. 419 தலைப்புகளில் தமிழ் இலக்கணம் கூறப்பட்டுள்ளது.

எண்ணின் தமிழ்க் குறியீடு
------------------------

இந்த நூல் அச்சேறிய காலத்தில் தமிழ் எண் குறியீடுகள் இருவேறு முறைகளில் பதிவேற்றப்பட்டுள்ளன. 10, 100 ஆகிய எண்களுக்கு ஒற்றைக் குறியீட்டு எண்ணைப் பயன்படுத்தும் பழக்கம் இருந்ததை இலக்கணச் செய்தித்தலைப்புக்குத் தரப்படுள்ள.

வடமொழி எழுத்துக் குறியீடு
-------------------------

படத்தில் தமிழர் பயன்படுத்திய வடமொழி எழுத்துக்கள் உள்ளன. அவற்றைப் பற்றிய செய்தி மேலும் தெரியவில்லை.

நூல் தரும் குறிப்பு
-------------------

பகுப்பு
-------

எழுத்து அதிகாரம்
சொல் அதிகாரம்
பெயர்ச்சொல்லியல்
வினைச்சொல்லியல்
இடைச்சொல்லியல்
உரிச்சொல்லியல்
புணர்ச்சி அதிகாரம்
உயிர் ஈற்றுப் புணரியல்
மெய் ஈற்றுப் புணரியல்
பொதுப் புணரியல்
வடவெழுத்துப்புணரியல்
தொடர்மொழி அதிகாரம்
தொகைநிலைத் தொடரியல்
தொகாநிலைத் தொடரியல்
பிரயோக-இயல்
ஒழிபு-இயல்

விசாகப்பெருமாளய்யர் இயற்றிய பிற நூல்கள்
---------------------------------------

* யாப்பிலக்கணம்
* அணியிலக்கணம்
* நன்னூல் காண்டிகையுரை
* திருக்கோவையார் உரை
* திருவள்ளுவ மாலை உரை

மேற்கோள்
--------

1. ↑  திருத்தணிகை விசாகப் பெருமாளையர்
2. ↑  விசாகப்பெருமாளையர், பால போத இலக்கணம், பக்கம் 274
3. ↑  உ வே சாமிநாதையர் எழுதிய என் சரிதம்
தேசிய நெடுஞ்சாலை எண்7 இல் இருந்து மலையின் தோற்றம்
பாலகொண்டராயசாமி கோயில் பக்கவாட்டுத் தோற்றம்
பாலகொண்டராயசாமி கோயில் முகப்பு
**பாலகொண்டராயன் மலை** அல்லது **பாலகொண்டராய துர்கம்** என்பது தமிழ்நாட்டில், கிருட்டிணகிரிமாவட்டத்தில் உள்ள ஒரு சிறப்பு வாய்ந்த மலையாகும். இம்மலையின் தோற்றம் பார்ப்பதற்கு அரங்கநாதர் பள்ளிகொண்டது போன்று காணப்படுவதாக கூறுவர். இம்மலைக்குச் செல்ல வேப்பனப்பள்ளி ஒன்றியம் பீமாண்டப்பள்ளி கிராமம் வழியாகவும், கிருட்டிணகிரி - ஒசூர் தேசிய நெடுஞ்சாலை எண் 7 இல் உள்ள சூளகிரி ஓன்றியம் மேலுமலை கிராமம் வழியாகவும் செல்ல பாதை உள்ளது. இவ்விரு வழிகளும் மலையில் ஒன்றாக கூடுகின்றன.

கோட்டை
------

இம்மலையில் பழங்காலக் கோட்டை உள்ளது. இது காட்டரண் மிக்கக் கோட்டையாகும். இக்கோட்டை தற்போது மிகவும் சிதைந்து உள்ளது. இங்கு எக்காலத்திலும் வற்றாத கஜாகுளம், விசுவேசுவர சுனை, நெய் சுனை ஆகியன உள்ளன.

பாலகொண்டராயசுவாமி கோயில்
------------------------

இந்த மலை உச்சியில் பாலகொண்டராய சுவாமி என்ற பெயரில் ஒரு பெருமாள் கோயில் உள்ளது. இந்த கோயில் ஒரு பழங்கால கோயிலாகும். இக்கோயில் சுமார் 70 ஆண்டுகளுக்கு முன்பு பழுதடைந்துவிட்டது. இதன் பிறகு இக் கோயிலைப் புதுப்பித்து 6.பெப்ரவரி 2009இல் குடமுழுக்கு நடத்தப்பட்டது. இந்த மலையில் ஆறு ஏக்கர் பரப்பளவில் உள்ள சமதளம் தேர் மைதானம் என அழைக்கப்படுகிறது. பழங்காலத்தில் இங்கு தேர் திருவிழா நடந்திருக்கிறது என்பது செவிவழி செய்தியாகும்.

படக்காட்சியகம்
--------------

* மலைபற்றிய தற்காலக் கல்வெட்டுமலைபற்றிய தற்காலக் கல்வெட்டு
* கோயில் குடமுழுக்குபற்றிய தற்காலக் கல்வெட்டுகோயில் குடமுழுக்குபற்றிய தற்காலக் கல்வெட்டு
* பாலகொண்டராயதுர்கம் மலையில் சிதைந்த நிலையில் கோட்டைச் சுவர்பாலகொண்டராயதுர்கம் மலையில் சிதைந்த நிலையில் கோட்டைச் சுவர்
**மாஞ்சா நூல்**, வஜ்ரம் அல்லது சவ்வரிசி கலவையில், கண்ணாடி துகள்களை கலந்து, பட்டத்தின் நூலில் தோய்த்து மாஞ்சா நூலை தயாரிக்கின்றனர். எதிராளியின் பட்டத்தின் நூலை அறுக்க மாஞ்சா நூல் உதவுகிறது. சில சிறு வணிகர்கள் தனியாக மாஞ்சா நூலை தயாரித்து விற்பதுண்டு. தமிழ்நாட்டில் குறிப்பாக சென்னை மற்றும் அதன் சுற்றுப்புறங்களில் மாஞ்சா நூல் பட்டம் விடுகின்றனர்.

மாஞ்ச நூல் பட்டதிற்கு தடை
-------------------------

சென்னையில் மொட்டை மாடிகளில் மற்றும் விளையாட்டுத் திடல்களில் பட்டம் விடுவது வழக்கம். சிலர் விளையாட்டாக அடுத்தவர்களின் காற்றாடிகளை வீழ்த்த, மாஞ்சா நூல் கொண்ட பட்டங்களை பறக்கவிட்டு பந்தயம் வைப்பதுண்டு. உயரத்தில் பறந்து கொண்டிருக்கும் பட்டம் தீடிரென அறுந்து கீழே விழம் போது பட்டத்தின் மாஞ்சா நூல், மரக்கிளைகள், மின் கம்பிகள், கட்டடங்களில் சிக்குவது உண்டு. சிலநேரங்களில் சாலைகளில் நடந்து செல்வோர் மற்றும் இரு சக்கர வாகனங்களில் செல்வோரின் கழுத்தை அறுத்து உயிரையும் பறித்து விடுகிறது. கண்ணாடி துகள்களால் தயாரிக்கப்படும் மாஞ்சா நூல் பட்டங்களால் ஆண்டு தோறும் உயிர்ச் சேதம் ஏற்படுவதால், மாஞ்சா நூல் காற்றாடி பறக்க விட நீதிமன்றம் தடை விதித்துள்ளது.

மாஞ்சா நூல் பட்டம் விடுபவர்களுக்கு அதிக பட்சமாக இரண்டரை ஆண்டுகள் சிறை தண்டனை விதிக்கப்படுகிறது. மாஞ்சா தடவிய நூல் கொண்ட பட்டம் விடுபவர்களையும், மாஞ்சா நூல் விற்பவர்களையும், தயாரிப்பவர்களையும் காவல் துறை கண்டுபிடித்து குற்றவழக்கு பதிவு செய்கின்றனர்.

மேற்கோள்கள்
-----------

1. ↑  மாஞ்சா நூல் விற்பவர்களிடம் மாமூல் வசூலிக்கும் போலீஸ்
2. ↑  தந்தையுடன் பைக்கில் சென்றபோது பரிதாபம்: மாஞ்சா நூல் அறுத்து 5 வயது சிறுவன் பலி - நீதிமன்ற உத்தரவுக்கு பின்பும் நடவடிக்கை எடுக்காத போலீஸ்
3. ↑  சென்னையில் மாஞ்சா நூல் தயாரித்த 175 பேரை போலீஸார் அதிரடியாக கைது
4. ↑  மாஞ்சா நூல் : சென்னை போலீஸ் எச்சரிக்கை

வெளி இணைப்புகள்
---------------
**பாசல் இவான்சிலிக்கல் மிஷன் மேல்நிலை பள்ளி, பாலக்காடு**

இந்திய தேசத்தில் கடவுளின் சொந்த தேசம் என அழைக்கப்படும் கேரள மாநிலத்தில் பாலக்காடு எனும் ஊரில் அரசு உதவியில் இயங்கும் பள்ளி தான் பாசல் இவான்சிலிக்கல் மிஷன் மேல்நிலை பள்ளி.(Basel Evangelical Mission Higher Secondary School). இது பாலக்காடு எனும் ஊரின் இருதய பாகத்தில் அமைந்துள்ளது.

**வரலாறு:**
1858 – ம் வருடம் மே மாதத்தில் பாசல் இவான்சிலிக்கல் மிஷனின் அருட்பணியாளர்களில் ஒருவரான போதகர் ஜெ. ஸ்ரோபல் என்பவரால் ஒரு ஆங்கிலப் பள்ளியாக நிறுவபட்டது. திரு. போதன் என்பவர் இப்பள்ளிக்கூடத்தின் முதல் தலைமை ஆசிரியர். 1860-ம் ஆண்டு இப்பள்ளி ஆங்கிலோ வெர்னாகுலர் பள்ளியாக உருமாற்றமடைந்தது. 1854-ம் வருடத்தில் நடுநிலை பள்ளியாகவும், 1905-ம் வருடத்தில் உயர்நிலை பள்ளியாகவும் உயர்வு பெற்றது. 2000-ம் வருடத்தில் மேல்நிலை பள்ளியாக மாறினது.

1910-ம் ஆண்டு இப்பள்ளியின் முக்கியமான கட்டிடம் கட்டப்பட்டது. ஒரு ஜெர்மானிய அருட்பணியாளரும் கட்டிடக்கலை வல்லுனருமான மறைதிரு. டி. மொவ் என்பவரால் வரையப்பட்டு கட்டப்பட்ட ஒரு சிறந்த கட்டிடமாக திகழ்கிறது. பாசல் இவான்சிலிக்கல் மிஷன் மேல்நிலை பள்ளி (Basel Evangelical Mission Higher Secondary School) யின் கட்டிடக்கலைக்கு இணையான ஒரு கட்டிடமும் கேரள மானிலத்தில் இல்லை என்றே சொல்லலாம்.

மதராஸ் மாகாணத்தின் ஆரம்ப காலங்களில் மலபார் மாவட்டத்தில் உள்ள பழமை வாய்ந்த பள்ளிகளில் பாசல் இவான்சிலிக்கல் மிஷன் மேல்நிலை பள்ளியும் ஒன்றாகும். இப்பொழுதுள்ள கேரள மானிலத்தின் பாலக்காடு மாவட்டத்தில் இதுவே பழமை வாய்ந்தப்பள்ளி.

தற்பொழுது இப்பள்ளி தென்னிந்திய திருச்சபையின் வடக்கேரளப்பேராயத்தின் மேற்பார்வையில் இயங்கிக் கொண்டு வருகிறது. இப்பள்ளியின் முதல்வராக திரு. தோமஸ் டி. குருவில்லா அவர்களும், தலைமை ஆசிரியையாக திருமதி. ஆனீ குரியன் அவர்களும் இருந்து செயல்படுகிறார்கள்.

இப்பள்ளி அதன் ஆரம்பகால முதல் ஆயிரக்கணக்கான மக்களின் கல்வித்தேவையை பூர்த்தி செய்து கொண்டு வருகிறது. இப்பள்ளி, சாதி மத பேதமின்றி எல்லாவர்க்கும் சேர்க்கை அளிக்கிறது
இத்தாலியில் உள்ள ஒரு சிறிய மொட்டை மாடியின் தோற்றம். மேல் மட்டத்திலிருந்து தடுப்புச் சுவரில் தாவரங்கள் படரவிடப்பட்டுள்ளன.
தோட்டக்கலையில், **மாடித் தோட்டம்** (*Terrace garden*) என்பது ஒரு கட்டடத்தின் மேலே உள்ள தட்டையான மொட்டை மாடியில் அமைக்கப்படும் தோட்டம் ஆகும்.

வரலாறு
------

பாரசீகம்
சம தளமானது பொதுவாக மன ஆறுதல், ஓய்வு போன்றவற்றிற்கு அவசியமானதாகக் கருதப்படுவதால், மொட்டை மாடியானது ஒரு உயரமான காட்சித் தளமாக பண்டைய பாரசீக தோட்டக்கலை பாரம்பரியத்தில் துவக்கத்தில் தோன்றியது. ஒரு உயர்ந்த பார்வை தளமாக பண்டைய பாரசீக தோட்டக்கலை பாரம்பரியத்தில் ஆரம்பத்தில் தோன்றியது. மொட்டை மாடியில் இருந்து படிப்படியாக கீழிறங்கி வருவது போன்ற தோட்டத்தை மொட்டை மாடியில் அமைக்கும் பழமையான தோட்டக்கலை நடைமுறை இருந்து வந்தது. பாபிலோனின் தொங்கு தோட்டம் ஜிகுராட்டில் உள்ளதைப் போன்ற படிகள் கொண்ட ஒரு செயற்கை மலையில் அமைக்கப்பட்டிருக்க வேண்டும்.

பண்டைய உரோம்
சின்ன ஆசியாவின் மலைப்பாங்கான பகுதிகளில் இருந்து பாரசீக தோட்டக்கலையின் அனுபவத்தை லுகுல்லஸ் உரோமுக்கு மீண்டும் கொண்டு வந்தார். அவை இயற்கையான சாய்வு படிக்கட்டுகளால் இணைக்கப்பட்ட மொட்டை மாடிகளில் வரிசையாக வடிவமைக்கப்பட்டது.

 மிட் வேல்ஸில் உள்ள போவிஸ் கோட்டையகத்தில் உள்ள ஒரு தளத்தில் வளர்ந்து தாங்கியுள்ள தாவரங்கள்.
காப்ரியில் பேரரசுக்கு உரிய மாளிகைகள் பல்வேறு மாடித் தோட்டங்களை ஏற்படுத்த ஏதுவாக கட்டப்பட்டன. எர்குலேனியத்தில் உள்ள பாப்பிரியின் கடலோர மாளிகையில், ஜூலியஸ் சீசரின் மாமனாரின் மாளிகைத் தோட்டங்கள் தொடர்ச்சியாக மொட்டை மாடிகளில் இருந்து கீழிறங்கிவந்து, நேபிள்ஸ் விரிகுடாவின் இனிமையான மற்றும் மாறுபட்ட காட்சியை அளித்தது. அவற்றில் சில மட்டுமே அகழ்ந்து எடுக்கப்பட்டுள்ளன. மொட்டை மாடிக்கு கீழே உள்ள கிரிப்டோபோர்டிகசில் உள்ள அறைகள் பூ பூத்த, பழங்கள் கொண்டதான மரங்கள் கொண்டதாக வரையப்பட்டுள்ளன.

இத்தாலிய மறுமலர்ச்சி காலம்
இத்தாலிய மறுமலர்ச்சிக் காலத்தின் போது, வன இயற்கை மீது மனிதனின் கட்டுப்பாட்டை காட்டும் விதமாக மொட்டை மாடியில் படிக்கட்டுகள் மற்றும் நீர் அம்சங்கள் இணைந்ததாக மாடித்தோட்டம் வடிவமைக்கப்பட்டது.

சமகாலத்தில்
-----------

தற்கால மாடித் தோட்டங்கள் பெரும்பாலும் நகர்ப்புறங்களில் அமைக்கப்படுகின்றன. அவை தரை மட்டத்தைத் தவிர அடுக்குமாடி குடியிருப்பு அல்லது தனிவீட்டின் மொட்டை மாடியின் ஒரு கூறாக அமைக்கப்படுகிறது. இவை பெரும்பாலும் கூரைத் தோட்டங்களுடன் ஒத்து விவாதிக்கப்படுகின்றன. இருப்பினும் இவை ஒருபோதும் உண்மையில் கூரைத் தோட்டங்கள் அல்ல. மாறாக பால்கனிகள் மற்றும் மொட்டைமாடி தளங்களில் சிறியதாக அமைக்கப்படுகின்றன. இந்த தோட்டங்கள்ளானது தொட்டிகளில் வளர்க்கப்படும் தாவரங்களால் ஆனவை. தொட்டிகளில் காய்கறிகள், கீரைகள், மலர்கள் போன்றவை விளைவிக்கப்படுகின்றன. இவற்றிற்கு தானியங்கி முறையில் சொட்டு நீர் பாசனம், நுண்நீர் பாசன முறைகள் மூலம் இந்த மாடிகள் பசுமையான தோட்டங்களாக மாற்றறப்படுகின்றன.

குறிப்புகள்
-----------
**பாலகுருநாதசாமி** என்பவர் நாட்டார் தெய்வங்தளுள் ஒருவராவார். இவரை பாலகுரு சாமி என்றும் அழைப்பர். பாலகுருசாமியின் அன்னை அங்காள பரமேஸ்வரி என்று கூறுகின்றனர்.

தொன்மம்
-------

பாலகுரு சாமியின் தோற்றம் குறித்து வழக்காற்றுக் கதை கூறப்படுகிறது. 

ஒரு பிராமணக் குடும்பத்தினர் காவட்டூர் என்னும் ஊரிலிருந்து மதுரை மாவட்டம் பிள்ளையார் பாளையம் என்னும் கிராமத்திற்கு சென்றனர். வழியில் ஒரு குழந்தை பிராமணக் குடும்பத்தை தடுத்து தன்னையும் அழைத்து செல்ல வற்புறுத்தியது. பிராமணர்கள் மறுத்தும் உங்களுக்குத் துணையாக வருகிறேன். நல்ல வசதிகளைச் செய்து தருகின்றேன் என்று சொல்லிவிட்டு மறைந்து விட்டது.

அயன்பாப்பாகுடி என்னும் ஊரில் அக்ரஹாரத்தில் வீடுகட்டும் போது அந்தக் குழந்தை எனக்குத் தனியாக ஒரு இடம் ஒதுக்கி, நீங்கள் விளைவிக்கும் நெல் அறுவடையான உடன் ஒருமண் குடுவையில் 4 மரக்கால் நெல் கொட்டி. அதை அடுத்தவருடம் எடுத்துக் குத்தி புடைத்துப் பொங்கல் நிவேதனம் செய்து வீட்டில் உள்ளவர்கள் மற்றும் பங்காளிகள் சாப்பிடவேண்டும். வேறுயாரும் அதைச் சாப்பிடக் கூடாது என்றும் கூறியது.

இவ்வாறு கூறிய குழந்தைதான் பாலகுருநாதசாமி என்றும், பாலகுருநாதனுக்கு ஒரு கோயிலும் கட்டிவைத்தனர். பாலகுருநாதன் லிங்கவடிவினன் என்றும், பாலகுருநாதனின் தாயார் அங்காள பரமேஸ்வரி என்றும் கூறும் பிராமணர்கள் அக்கோயிலுக்குள் பிரதிஷ்டைச் செய்து வழிபட்டு வந்தனர்.

ஆதாரங்கள்
---------

1. ↑  பாலகுருநாதசாமி வழிபாடு - 
இரா. அனந்தலட்சுமி, எம்‌.ஏ..எம்‌ஃபில்‌. 
அழகப்பா பல்கலைக்சழகம்‌, கோவைமையம்‌ புத்தகம்:- நாட்டுப்புற வழிபாட்டு மரபுகளும்‌ நம்பிக்கைகளும்‌ - தொகுப்பு -இரா.சந்திரசேகரன்‌, பக்கம் 41,42
**90 அடி சாலை** (*90 Feet Road*) இந்தியாவின் சம்மு காசுமீர் மாநிலம் சிறிநகரில் இருக்கும் ஒரு சாலையாகும். சிறிநகர்-லே தேசிய நெடுஞ்சாலையில் சிறிநகர் மற்றும் லடாக் நகரங்களை இணைக்கும் தெற்கு பகுதி 90 அடி சாலை என அழைக்கப்படுகிறது.  சிறிநகர் லால் சௌவுக் எனப்படும் செஞ்சதுக்கத்திற்கு 11 கி.மீ வடக்கிலுள்ள வணிக மையம் சௌரா பகுதியில் 90 அடி சாலை தொடங்குகிறது.  இங்கிருந்து மேலும் 7 கிலோமீட்டர் தொலைவுக்கு வடக்கு நோக்கிச் செல்லும் இச்சாலை காந்தர்பல் நகரிலுள்ள பந்தாச்சு பகுதியில் முடிவடைகிறது. இதன் பின்னர் தேசிய நெடுஞ்சாலை எண் 1டி கிழக்கு நோக்கி வளைந்து லே வரை செல்கிறது.

பெயருக்கேற்றவாறு சாலையின் அகலமும் 90 அடி (27 மீ) அகலம் கொண்டது என்ற உண்மையை பிரதிபலிக்கிறது. உள்ளூர்வாசிகள் இதை நம்மத் என்று அழைக்கிறார்கள். காசுமீரி மொழியில் நம்மத் என்பதன் பொருள் "தொண்ணூறு" என்பதாகும்.

வரலாறு
------

21 ஆம் நூற்றாண்டின் முற்பகுதியில் அங்கிருந்த களிமண் திட்டுகளை அகற்றுவதன் மூலம் இந்த சாலை கட்டப்பட்டது. நகரத்தின் மிகவும் மதிப்புமிக்க சாலைகளில் ஒன்றாக 90 அடி சாலை கருதப்படுகிறது.

90 அடி சாலையின் கிழக்கே உள்ள வொன்டாபோவனின் அருகிலுள்ள அவந்தா பவன்,  ராணி அமிர்தா பிரபாவால் கட்டப்பட்ட ஒரு வரலாற்று தளமாகும். அமிர்தாவின் கணவர் மேக்வகானா காசுமீரின் புத்த மன்னர்களில் ஒருவராக இருந்தார்.  செர்-இ-காசுமீர் மருத்துவ அறிவியல் நிறுவனம் போன்ற மருத்துவமனைகளுக்கு மருத்துவ அவசரம் காரணமாகப் பயணிக்கும் காந்தர்பால் குடியிருப்பாளர்களுக்கு 90 அடி சாலை மிகவும் விரைவான ஒரு பயனுள்ள போக்குவரத்து வசதியை அளிக்கிறது.

மேலும் சில சாலைகள்
------------------

"90 அடி சாலை" என்ற பெயர் சிறிநகருக்கு மட்டும் தனித்துவமானது அல்ல; மும்பையின் தாராவி சுற்றுப்புறத்திலும் இதே அகலத்தில் ஒரு சாலை உள்ளது. மேலும் இதே பெயரில் இந்தியாவில் பல சாலைகள் உள்ளன.

படக்காட்சியகம்
--------------

* காந்தர்பல் அகமதுநகரில் 90 அடி சாலைகாந்தர்பல் அகமதுநகரில் 90 அடி சாலை
* காந்தர்பல் பந்தாச்சு பகுதியில் 90 அடி சாலைகாந்தர்பல் பந்தாச்சு பகுதியில் 90 அடி சாலை
* புச்போராவின் இலாகி பாக் பகுதியில் 90 அடி சாலைபுச்போராவின் இலாகி பாக் பகுதியில் 90 அடி சாலை

மேற்கோள்கள்
-----------

1. ↑  "wikimapia". wikimapia.org. 2014-08-07 அன்று பார்க்கப்பட்டது.
2. ↑  "distancebetween.com: The Leading Distance Between Site on the Net". distancebetween.com. 2014-08-12 அன்று மூலம் பரணிடப்பட்டது. 2014-08-07 அன்று பார்க்கப்பட்டது.
3. ↑
4. ↑  "Awanta Bhawan". 7 August 2014 அன்று பார்க்கப்பட்டது.
5. ↑  Google search for "90 Feet Road"
சாகர்யா நதி மற்றும் அதன் துணை நதிகளின் வரைபடம், அங்காரா நதியுடன் வலதுபுறம் காணப்படுகிறது. 
**அங்காரா நதி** ( துருக்கியம்: Ankara Çayı ) என்பது துருக்கியின் அங்காராவின் மேற்கே ஒரு சிறிய நதி ( நீரோடை ) ஆகும். இது சாகர்யா நதியின் துணை நதியாகும். 

அதன் துணை நதிகளில் ஒன்றான கியூபுக் புரூக், அங்காராவை கிட்டத்தட்ட பாதியாகப் பிரித்து பல அருகமைப் பகுதிகளைக் கடந்து செல்கிறது. நகரம் முழுவதும் கியூபுக ப்ரூக்கின் மீது பல பாலங்கள் கட்டப்பட்டுள்ளன. சில இடங்களில் அது முழுமையாக மூடப்பட்டும், சுரங்கப்பாதையால் உறையிடப்பட்ட நிலையிலும் உள்ளது.

வரலாறு
------

அங்காரா வரலாற்றுக்கு முந்தைய காலங்களில் நதியின் காரணமாக உருவான குடியிருப்புப் பகுதியாகும். இட்டைட்டுப் பேரரசானது ஆற்றின் கரையில் கி.மு. 2 ஆவது புத்தாயிரம் ஆண்டுகள் காலத்தில் அங்காராவில் குடியேறினர். கி.மு 334 ஆம் ஆண்டில் பேரரசர் அலெக்சாண்டர் இந்நகரைக் கைப்பற்றி ஆற்றில் ஒரு முக்கியமான வர்த்தக மையத்தை நிறுவினார். கிமு 25 ஆம் ஆண்டில் ரோமானியப் பேரரசர் அகஸ்டஸ் இந்த நகரத்தை ரோமானியப் பேரரசில் இணைத்து ரோமானிய மாகாணமான கலாத்தியாவின் தலைநகராக மாற்றினார். பைசண்டைன் காலத்தில் இந்த நகரம் அதன் முக்கியத்துவத்தைத் தக்க வைத்துக்கொண்டது. 1073 இல் அங்காராவை செல்யூக் துருக்கியர்கள் எடுத்துக் கொண்டனர். தைமூர் 1402 ஆம் ஆண்டில் அங்காரா போரில் ஆற்றங்கரையின் அருகே ஒட்டோமான் சுல்தான் பேய்சிட் I உடன் போராடினார். போரின் போது, தைமூர், ஆற்றின் கிளை நதிகளில் ஒன்றான கியூபிக் ப்ரூக்கிலிருந்து அனைத்து நீரையும் திருப்பி, பேய்சிட் I மற்றும் அவரது இராணுவத்தை (கீழ்நோக்கி இருந்தவர்கள்) தண்ணீரின்றி விட்டுவிட்டு, போரில் வெற்றி பெற்றார். கியூபக்-1 (1930-1936) மற்றும் கியூபக்-2 (1961-1964) அணைகள் கியூபக் புரூக்கில் கட்டப்பட்டன.

மாசுபாடு மற்றும் தூய்மைப்படுத்தும் முயற்சிகள்
---------------------------------------------

கழிவுநீர் மற்றும் தொழில்துறை மாசுபடுத்தல்களால் நீண்டகாலமாக பாதிக்கப்பட்டுள்ளதால், இந்நதி நீர்ப்பாசனத்திற்கான ஒரு புதிய நீர் ஆதாரமாக இனி சாத்தியமில்லை, இருப்பினும், கீழ்நிலையில் நீர்ப்பாசனத்திற்கு பயன்படுத்தப்படுகிறது. வெப்பமான நாட்களில் ஏற்படும் துர்நாற்றம் மற்றும் ஆற்றில் இருந்து வெளியேறும் துப்புரவுப் பிரச்சினைகளுக்கு விடையிறுக்கும் வகையில், அங்காரா பெருநகர நகராட்சி 2006 ஆம் ஆண்டில் தூய்மைப்படுத்தும் திட்டத்தைத் திட்டமிடுவதற்கான பணியை ஆஸ்கி (ASKI) (அங்காரா நீர் மற்றும் கால்வாய் நிர்வாகம்) அமைப்பிற்கு வழங்கியது. இது நதியுடன் கழிவு நீரை இணைக்கும் அமைப்பாக இருந்தது.  அனைத்து நீரும் கழிவுநீர் அமைப்புக்கு அனுப்பப்படும், நதி சில இடங்களில் முழுமையாக மூடப்படும், மற்றும் ஆற்றின் வழியாக ஓடும் ஒரே நீர் எந்த மழையும் இருக்கும். நதி வறண்டு போகும் என்பதால், இந்தத் திட்டம் மாசுபட்ட நீர்ப்பாசனப் பிரச்சினையை கீழ்நோக்கி நீக்கும். இந்த திட்டம் 2020 இல் முடிக்க திட்டமிடப்பட்டுள்ளது.

குறிப்புகள்
-----------

1. ↑  WASAMED Thematic Network (1997). "The Effect of Irrigation with Ankara River that was polluted with Domestic and Industrial Wastes". 2007-09-27 அன்று மூலம் (PDF) பரணிடப்பட்டது. 2008-03-31 அன்று பார்க்கப்பட்டது.
2. ↑  Hürriyet Newspaper Online (2006-10-25). "Başkentlileri rahatsız eden Ankara Çayı açıktan akmayacak" (Turkish). 2008-03-31 அன்று பார்க்கப்பட்டது.CS1 maint: Unrecognized language (link)
3. ↑  "Ankara Çayı temiz akacak". Hürriyet. 26 April 2018.
ஐக்கிய நாடுகள் அவை 2011 ஆம் ஆண்டை **ஆப்பிரிக்க வம்சாவளி மக்களுக்கான அனைத்துலக ஆண்டு** என அறிவித்துள்ளது. 2009 ஆம் ஆண்டு டிசம்பர் மாதம் 18 ஆம் தேதி ஐக்கிய நாடுகள் பொதுச் சபையில் எடுக்கப்பட்ட தீர்மானத்தின் படியே இந்த அறிவிப்பு வெளியானது. ஆப்பிரிக்க வம்சாவளி மக்களின் நலனுக்காக தேசிய மட்டத்திலான செயற்பாடுகளையும், பன்னாட்டு ஒத்துழைப்பையும் வலுப்படுத்துவது இந்த ஆண்டின் அடிப்படைக் குறிக்கோள்.

நோக்கம்
-------

ஆப்பிரிக்காவுக்கு வெளியே உலகின் பல பகுதிகளிலும் வாழுகின்ற ஆப்பிரிக்க வம்சாவளி மக்கள் எதிர்கொள்ளும் பல்வேறு வகையான பிரச்சினைகள் பற்றி மக்கள் மத்தியில் விழிப்புணர்வை ஏற்படுத்துவதே இந்த ஆண்டு அறிவிக்கப்பட்டதன் நோக்கமாகும். ஆப்பிரிக்க வம்சாவளி மக்களின் பல்வேறுபட்ட மரபுகள், பண்பாடுகள் என்பவற்றுக்கு உரிய மதிப்பு அளிப்பதிலும், இவை குறித்த அறிவை மேம்படுத்துவதிலும் உலகின் கவனத்தை ஈர்ப்பதில் இந்த ஆண்டு உதவும் என்பதுடன், ஆப்பிரிக்க வம்சாவளி மக்களுக்கு எதிரான இனவாதம், இனப்பாகுபாடு என்பவற்றை முற்றாக ஒழிப்பதற்குத் தேவையான அரசியல் விருப்பை உருவாக்குவதற்குத் தேவையான உந்து சக்தியாகவும் இந்த ஆண்டின் செயற்பாடுகள் அமையும் என எதிர்பார்க்கப்படுகிறது.

பின்னணி
-------

கடந்த சில நூற்றாண்டுகளாக ஆப்பிரிக்க வம்சாவளியினர் பரவலாக இனவாதத்துக்கும், இனப் பாகுபாட்டுக்கும் உள்ளாகி வந்தனர். அடிமை வணிகம், குடியேற்றவாதம் என்பவற்றின் அடிப்படையாக அமைந்த இந்த இனப்பாகுபாட்டின் வெளிப்பாடுகள் இன்றும் இம்மக்களைப் பாதிக்கின்றன. பல வகைகளாகக் காணப்படும் இந்த இனவாதத்தின் வெளிப்பாடுகள் மனித உரிமைகளை மீறுவனவாகவே அமைகின்றன. 2001 ஆம் ஆண்டிலேயே இத்தகைய பிரச்சினைகளை ஆராயவும், ஆப்பிரிக்க வம்சாவளியினர் மீதான இனப்பாகுமாட்டை ஒழிப்பதற்கான ஆலோசனைகளை வழங்கவும் ஒரு குழுமை ஐக்கிய நாடுகள் அவை அமைத்தது. உலகின் பல பகுதிகளிலும் ஆப்பிரிக்க வம்சாவளியினர் நீதி, கல்வி, வேலைவாய்ப்பு, நலச் சேவைகள், வீட்டு வசதி போன்றவற்றில் பாகுபாடாக நடத்தப்படுவதாக இக் குழு கண்டறிந்தது.

2001 இல் இனவாதத்துக்கு எதிராக, தென்னாப்பிரிக்காவில் உள்ள டர்பன் நகரில் நடைபெற்ற மாநாட்டில் ஏற்றுக்கொள்ளப்பட்ட "டர்பன் சாற்றுரையும் செயல் திட்டங்களும்" என்னும் ஆவணம், ஆப்பிரிக்க வழிவந்தோரை, இனப்பாகுபாட்டினால் இன்றும் பாதிக்கப்படும் ஒரு குழுவினராக ஏற்றுக்கொண்டுள்ளது.

மேல் குறிப்பிட்டவற்றை அடிப்படையாகக் கொண்டும், குடிசார் மற்றும் அரசியல் உரிமைகள் பன்னாட்டு ஒப்பந்தம், பொருளியல், சமூக, பண்பாட்டு உரிமைகள் பன்னாட்டு ஒப்பந்தம், எல்லா வகையான இனப்பாகுபாடுகளையும் ஒழிப்பது தொடர்பான சாசனம், பெண்களுக்கு எதிரான எல்லா வகையான பாகுபாடுகளையும் ஒழிப்பது தொடர்பான பன்னாட்டுச் சாசனம், சிறுவர் உரிமைகள் சாசனம், அனைத்துப் புலம்பெயர் வேலையாட்களதும் அவர்களது குடும்பத்தினரதும் உரிமைகள் பாதுகாப்புப் பன்னாட்டுச் சாசனம் போன்றவை உட்படப் பல மனித உரிமைகள் தொடர்பான ஒப்பந்தங்கள், சாசனங்கள் என்பவற்றுக்கு இணங்கவும் ஆப்பிரிக்க வம்சாவளி மக்களுக்கான அனைத்துலக ஆண்டு ஐக்கிய நாடுகளால் அறிவிக்கப்பட்டது.

குறிப்புக்கள்
-------------

1. ↑  Info Note for International Year for People of African Descent, United Nations Human Rights Office of the High Commission, Page 1
2. ↑  "ஐக்கிய நாடுகள் பொதுச்சபைத் தீர்மானம் 64/169" (PDF). 2013-06-17 அன்று மூலம் (PDF) பரணிடப்பட்டது. 2011-05-10 அன்று பார்க்கப்பட்டது.

இவற்றையும் பார்க்கவும்
----------------------

* ஐக்கிய நாடுகள் கடைப்பிடிப்புக்கள் - அனைத்துலக ஆண்டு
**எறும்பு நச்சு** (Ant venom) என்பது எறும்புகளால் வெளியேற்றப்படும் எரிச்சலூட்டும் நச்சுகளின் கலவையாகும். பெரும்பாலான எறும்புகள் விசத்தைத் தெளிக்கவோ, உட்செலுத்தவோ செய்கின்றன. பராமிசினே துணைக்குடும்ப எறும்புகளின் நச்சின் முக்கியப்பொருளாக இருப்பது பார்மிக் அமிலம் ஆகும்.

எறும்பு கடி
-----------

தற்போதுள்ள எறும்பு இனங்களில் சுமார் 71% கொட்டும் இனங்களாகக் கருதப்படுகின்றன. சில துணைக் குடும்பங்கள் பரிணாம வளர்ச்சியின் காரணமாகக் கொட்டும் திறனை இழந்துவிட்டன. *சோலெனோப்சிஸ்* (தீ எறும்புகள்), பேச்சிகாண்டிலா, மைர்மேசியா (புல்டாக் எறும்புகள்) மற்றும் பரபோனெரா (புல்லட் எறும்புகள்) போன்ற எறும்பினங்கள் மருத்துவ முக்கியத்துவம் வாய்ந்த வகைகளாகும். தீ எறும்புகளின் நச்சில் ஆல்கலாய்டு 95% சதவிகிதத்திற்கு மேலும் புரதம் 1% சதவிகிதத்திற்குக் குறைவாகவும் காணப்படும். கொட்டும் எறும்புகள் கடிக்கும் எறும்புகளைக் காட்டிலும் வித்தியாசமான நிலையை ஏற்படுத்துகின்றன. புல்லட் எறும்பு கொட்டுவது மிகவும் வேதனையான கருதப்பட்டாலும், நெருப்பு எறும்பு கொட்டுவது வலியுடையதாகக் காணப்படும்

நெருப்பு எறும்பு கடித்தலுக்கான முதலுதவியாகக் கடித்த இடங்களில் தடவப்படும் வெளிப்புற மருந்துகளுடன் உண்ணக்கூடிய மருந்துகளும் அடங்கும்.

* வெளிப்புற சிகிச்சைகள்: ஸ்டீராய்டு மேற்பூச்சு களிம்பு (ஹைட்ரோகார்டிசோன்), அல்லது *கற்றாழை* கொண்டது
* வாய்வழி மருந்துகள்: ஆண்டிகிசுடமின்கள்
* துத்தநாக ஆக்ஸைடு அல்லது கலமைன் குழைமைத்தை பயன்படுத்துதல்.

கடுமையான மார்பு வலி, குமட்டல், அதிக வியர்வை, மூச்சு இழப்பு, கடுமையான வீக்கம், காய்ச்சல், தலைச்சுற்றல் மற்றும் மந்தமான பேச்சு உள்ளிட்டன எறும்பு கொட்டுதல்களால் ஏற்படும் பொதுவாக ஒவ்வாமை எதிர்விளைவுகள்; சிகிச்சை வழங்கப் படாவிட்டால் இவை ஆபத்தானவை.

மேலும் காண்க
------------

* தோல் புண்

மேற்கோள்கள்
-----------

1. ↑  Touchard, Axel; Aili, Samira; Fox, Eduardo; Escoubas, Pierre; Orivel, Jérôme; Nicholson, Graham; Dejean, Alain (20 January 2016). "The Biochemical Toxin Arsenal from Ant Venoms". *Toxins* **8** (1): 30. doi:10.3390/toxins8010030. பப்மெட்:26805882.
2. ↑  Fox E.G.P. (2014) Venom Toxins of Fire Ants. In: Gopalakrishnakone P. Calvete J. (eds) Venom Genomics and Proteomics. Springer, Dordrecht
3. ↑  Bastiaan M. Drees (December 2002). "Medical Problems And Treatment Considerations For The Red Imported Fire Ant" (PDF). Texas A&M University. p. 4. 2011-06-09 அன்று மூலம் (PDF) பரணிடப்பட்டது. 2009-09-09 அன்று பார்க்கப்பட்டது.
4. ↑  "Insects and Scorpions". The National Institute for Occupational Safety and Health. 2008-10-22. 2008-11-04 அன்று பார்க்கப்பட்டது.

வெளி இணைப்புகள்
---------------
**ஏஜியன் கடல் தீவுகளின்** தீவுக் குழுக்களை வரைபடம் காட்டுகிறது
 ஏஜியன் கடல் மற்றும் தீவுகளின் செயற்கைக்கோள் படக் காட்சி
**ஏஜியன் தீவுகள்** (*Aegean Islands*, கிரேக்கம்: Νησιά Αιγαίου‎  ; துருக்கியம்: Ege Adaları ) என்பது ஏஜியன் கடலில் உள்ள தீவுக் கூட்டங்களாகும். இத்தீவுக் கூட்டங்களின் மேற்கிலும் வடக்கிலும் கிரேக்கமும், கிழக்கில் துருக்கியின் பிரதான நிலப்பகுதியும் உள்ளன. தீவுக் கூட்டத்தின் தென் எல்லையாக கிரீட் தீவும், தென்கிழக்கு எல்லையாக ரோட்ஸ், கர்பதோஸ், கசோஸ் ஆகிய தீவுகள் அமைந்துள்ளன. ஏஜியன் கடலின் பண்டைய கிரேக்க பெயர், *ஆர்கபேளகோ* ( ἀρχιπέλαγος , *தீவுக்கூட்டங்கள்* ) என்பதாகும். பின்னர் அதில் உள்ள தீவுகளுக்கு அப்பெயர் பயன்படுத்தப்பட்டது. பின்னர் பொதுவாக எந்த தீவுக் கூட்டத்தைக் குறிக்கவும் சொலாக அது மாறியது.

ஏஜியன் தீவுகளில் பெரும்பாலானவை கிரேக்க நாட்டைச் சேர்ந்தவை. அவை ஒன்பது நிர்வாகப் பிராந்தியங்களாகப் பிரிக்கப்பட்டுள்ளன. ஏஜியன் கடலில் துருக்கிக்குச் சொந்தமான குறிப்பிடத்தக்க தீவுகளாக கடலின் வடகிழக்கு பகுதியில் இம்ப்ரோஸ் (Gökçeada) மற்றும் தெனெடோஸ் (Bozcaada) போன்றவை உள்ளன. துருக்கியின் மேற்கு கடற்கரையில் உள்ள பல்வேறு சிறிய தீவுகளும் துருக்கிய இறையாண்மையின் கீழ் வருகின்றன.

தீவுகளில் வெப்பமான கோடையும், மிதமான குளிர்காலமும் உள்ளது. இது நடுநிலக்கடல் சார் வானிலை ( கோப்பன் காலநிலை வகைப்படுத்தலில் *Cfa* ) உள்ளது.

தீவுக் கூட்டங்கள்
-----------------

ஏஜியன் தீவுகள் பாரம்பரியமாக வடக்கிலிருந்து தெற்கு வரை ஏழு குழுக்களாகப் பிரிக்கப்படுகின்றன:

* வடகிழக்கு ஏஜியன் தீவுகள்
* யூபோயா
* ஸ்போரேட்ஸ் ( *வடக்கு ஸ்போரேட்ஸ்* )
* சைக்லேட்ஸ்
* சரோனிக் தீவுகள்
* டோடெகனீஸ் ( *தெற்கு ஸ்போரேட்ஸ்* )
* கிரீட்

ஏஜியனின் தீவுகளில் இத்தாலிய தீவுகள் என்ற பெயரானது ( இத்தாலியம்: *Isole Italiane dell’Egeo* ) 1912 இல் இட்டாலோ-துருக்கியப் போரின்போது இத்தாலியால் கைப்பற்றப்பட்ட ஏஜியன் தீவுகளைக் குறிக்க சில சமயங்களில் பயன்படுத்தப்படுகிறது. அவை 1923 முதல் 1947 வரை இத்தாலியின் கட்டுப்பாட்டில் இருந்தன ( லாசேன் உடன்படிக்கையின் மூலம்): ரோட்ஸ், காஸ்டெல்லோரிசோ, டோடெகனீஸ் உள்ளிட்ட தீவுகள் இருந்தன. 1947 இல் சமாதான உடன்படிக்கையில், இத்தாலிய கட்டுப்பாட்டில் இருந்த இத் தீவுகள் கிரேக்கத்திற்கு வழங்கப்பட்டன.

ஆயர் கடல்கள்
------------

உரோமானிய மாகாணமான இன்சுலேயின் (ஏஜியன் தீவுகள்) பண்டைய ஆயர் கடல்களாக, அன்னுரியோ *பொன்டிஃபியோவில்* பட்டியலிடப்பட்டுள்ளது. : 

* ஆஸ்டிபாலியா
* கார்பத்தஸ்
* கோஸ்
* ஐயோஸ்
* லெம்னஸ்
* லெரோஸ்
* நிசிரோஸ்
* பாரோஸ்
* சாமோஸ்
* ஸ்கைரஸ்

உரோமானிய மாகாணமான லெஸ்போஸின் (ஏஜியன் தீவுகள்) பண்டைய எபிஸ்கோபல் சீஸ், அன்னுரியோ *பொன்டிஃபியோவில்* பட்டியலிடப்பட்டுள்ளது: 

* ஈரேசுஸ்
* மெத்திம்னா
* மிட்டிலீனி
* ஸ்ட்ராங்கைல்
* டெனெடோஸ்

குறிப்புகள்
-----------

1. 1 2  *Annuario Pontificio 2013* (Libreria Editrice Vaticana 2013 ISBN 978-88-209-9070-1), "Sedi titolari", pp. 819-1013

வெளி இணைப்புகள்
---------------

* 

* பொதுவகத்தில் Islands of the Aegean Sea தொடர்பாக ஊடகக் கோப்புகள் உள்ளன.
**எம்மி விருது**  (Emmy Award), பெரும்பாலும் **எம்மி** என்றே அறியப்படும் விருது அமெரிக்கத் தொலைக்காட்சி நிகழ்ச்சித் தயாரிப்புத் துறையில் மனமகிழ்ச்சி நிகழ்ச்சிகளை குவியப்படுத்திய ஓர் விருதாகும். இது திரைப்படங்களுக்கான அகாதமி விருது மற்றும் இசைக்கான கிராமி விருது போன்றது.

தொலைக்காட்சியின் பல்வேறு துறைகளில் இந்த விருது வழங்கப்படுகிறது. வழங்கப்படும் விருதின் துறையைப் பொறுத்த விழாக்களில் ஆண்டின் பல்வேறு காலகட்டங்களில் ஆண்டின் முழுமையும் வழங்கப்படுகிறது. இவற்றில் கூடுதலாக ஊடகங்களின் கவனத்தை ஈர்ப்பவை *முதன்மைநேர எம்மிக்கள்* (மாலை 7 மணி முதல் 10 மணிவரை ஒளிபரப்பப்படும் நிகழ்ச்சிகளுக்குரியவை) மற்றும் *பகல்நேர எம்மிக்களாகும்*. மற்ற பிற எம்மிக்கள் விளையாட்டு எம்மி விருது, செய்தி மற்றும் ஆவணமாக்கல் எம்மி விருது, வணிக மற்றும் நிதிய நிகழ்ச்சிகளுக்கான எம்மி விருது, அமெரிக்காவிற்கு வெளியே தயாரிக்கப்பட்ட நிகழ்ச்சிகளுக்கான பன்னாட்டு எம்மி விருது, தொழில்நுட்பம் மற்றும் பொறியியலுக்கான எம்மி விருது ஆகியனவாகும். தவிர மாநில மற்றும் உள்ளூர் திறமையை பாராட்டி வட்டார எம்மி விருதுகளும் வழங்கப்படுகின்றன. 

மூன்று ஒன்றுக்கொன்று தொடர்புடைய ஆனால் தனித்த அமைப்புகள் எம்மி விருதுகளை வழங்குகின்றன: தொலைக்காட்சி கலை & அறிவியல் அகாதமி (ATAS), தேசிய தொலைக்காட்சி கலை மற்றும் அறிவியல் அகாதமி (NATAS), மற்றும் பன்னாட்டு தொலைக்காட்சி கலை & அறிவியல் அகாதமி. ஒவ்வொன்றும் குறிப்பிட்ட எம்மி விருதுகளை நிர்வகிக்க பொறுப்பானவையாக உள்ளன.

மேற்கோள்கள்
-----------

1. ↑  BBC Learning English | Emmy awards
2. ↑  "Emmys For Dame Helen/The Sopranos - Reality TV | Photos | News | Galleries". 2008-06-14 அன்று மூலம் பரணிடப்பட்டது. 2011-09-20 அன்று பார்க்கப்பட்டது. Unknown parameter `|=` ignored (உதவி)
3. ↑  "Awards". Academy of Television Arts & Sciences. 2008-06-21 அன்று பார்க்கப்பட்டது.
4. ↑  "History of the Television Academy". Academy of Television Arts & Sciences. 2008-06-21 அன்று பார்க்கப்பட்டது.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/எர்ரோமைசோன்|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**எர்ரோமைசோன்** (Erromyzon) என்பது கேஸ்ட்ரோமைசோடிடே மீன் குடும்பத்தில் உள்ள பேரினமாகும். இம்மீன்கள் சீனா மற்றும் வியட்நாம் பகுதிகளில் காணப்படுகின்றன.

சிற்றினங்கள்
------------

இந்த பேரினத்தில் தற்போது 5 அங்கீகரிக்கப்பட்ட இனங்கள் உள்ளன:

* *எர்ரோமைசன் காம்பாக்டசு* கோட்டெலட், 2004
* *எர்ரோமைசன் டாமிங்சானென்சிசு* எல் எச் சியு யாங், 2017
* *எர்ரோமைசன் கலோட்டேனியா* ஜெ யாங், கோட்டெலெட், ஜெ எக்சு யாங் மற்றும் எக்சு ஒய் சென், 2012
* *எர்ரோமைசன் சினென்சிஸ்* (ஒய்.ஒய் சென், 1980)
* *எர்ரோமைசன் யாங்கி* நீலி, கான்வே & மேடன், 2007

மேற்கோள்கள்
-----------

1. ↑  Kottelat, M. (2012): Conspectus cobitidum: an inventory of the loaches of the world (Teleostei: Cypriniformes: Cobitoidei). பரணிடப்பட்டது 2013-02-11 at the வந்தவழி இயந்திரம் *The Raffles Bulletin of Zoology, Suppl. No. 26: 1-199.*
2. ↑  Xiu, L. & Yang, J. (2017): *Erromyzon damingshanensis*, a new sucker loach (Teleostei: Cypriniformes: Gastromyzontidae) from the Pearl River drainage of Guangxi, China. *Environmental Biology of Fishes, 100 (8): 893–898.*
3. ↑  Yang, J. Kottelat, M. Yang, J.-X. & Chen, X.-Y. (2012):
 *Yaoshania* and *Erromyzon kalotaenia*, a new genus and a new species of balitorid loaches from Guangxi, China (Teleostei: Cypriniformes). *Zootaxa, 3586: 173–186.*